Herrie op die ou tremspoor – Toeka eBoeke – Andre Beukes: EU Labour Law specialist
Herrie op die ou tremspoor – Toeka eBoeke
Sagmoedige Neelsie se lewe word weereens versuur – hierdie keer nie deur die bure nie, maar deur Vroutjie, wat nou maar net nie kan verstaan hoekom hy nie 'n vaste werkie wil kry nie. En so saam met Vroutjie se knaende klagtes kom daar nog slegte nuus: die Universiteit van Stellenbosch het besluit dat 'n man van Neelsie se geleerdheid sekerlik te vinde sou wees vir 'n reeks lesings oor onderwerpe wat begin by toe Adam nog 'n opgeskote jongeling was (Egiptelogie, Assiriologie, die Homeriese probleem) en aanloop tot by die verdere uithoeke van die wetenskap (Moderne Kosmogonie en so ietsie oor Einstein se teorie) … Neelsie se enigste hoop is maar om êrens in afsondering te gaan studeer aan al die hogere dinge, met die gevolg dat Herrie weer voor die trem ingespan word en die hele familie weer afsit na Meiringskloof, met etlike bewonderaars in tou.